એક ઉદાહરણ જોઈએ. એચ-વનબી વિઝા પર આવેલી યુવતીઓ લગ્ન કરવા માગતી હોય છે અને જો તે એચ-વનબી યુવક સાથે લગ્ન કરે, તો નવવધૂનો દરજ્જો એચ-4 સ્ટેટસમાં પરિવર્તિત થશે, જેને અમેરિકામાં કાયદેસર કામ કરવાની મંજૂરી મળી શકશે નહિ. તેનો અર્થ એ કે તેણે પોતાની હજારો ડોલરની જોબ છોડવી પડશે અને ‘ઘરે બેસવું પડશે’ અને બે એરિયામાં આટલું બધું કમાતી કોઈ પણ યુવતી ફક્ત લગ્ન કરવા માટે પોતાની નોકરી છોડવા તૈયાર હોતી નથી.